Benito Sanz y Forés

Benito Sanz y Forés (21. maaliskuuta 1828 Gandía – 1. marraskuuta 1895 Madrid) oli katolisen kirkon espanjalainen kardinaali. Hän suoritti Valencian yliopistossa alemman korkeakoulututkinnon oikeustieteessä vuonna 1848. Myöhemmin hän sai Valencian seminaarista tohtorinarvot kanonisessa laissa (1853) ja teologiassa (1857).The Cardinals of the Holy Roman Church: SANZ Y FORÉS, Benito 

Sanz y Forés vihittiin papiksi 27. maaliskuuta 1852 ja piispaksi 8. marraskuuta 1868 Alessandro Franchin toimiessa pääkonsekraattorina. Sanz y Forés oli saanut 22. kesäkuuta nimityksen Oviedon piispaksi. 18. marraskuuta 1881 hänet nimitettiin Valladolidin ja 30. joulukuuta 1889 Sevillan arkkipiispaksi.Catholic-Hierarchy.org: Benito Cardinal Sanz y Forés

Sanz y Forés osallistui Vatikaanin ensimmäiseen kirkolliskokoukseen. Hänestä tehtiin kardinaali 16. tammikuuta 1893; hän sai Sant'Eusebion kardinaalipapin arvon. Hän kuoli vuonna 1895, ja hänen seuraajakseen Sevillan arkkipiispana tuli Marcelo Spinola y Maestre.Catholic-Hierarchy.org: Archdiocese of Sevilla {Seville}

 Lähteet 

Luokka:Katoliset arkkipiispat
Luokka:Espanjalaiset kardinaalit
Luokka:Vuonna 1828 syntyneet
Luokka:Vuonna 1895 kuolleet